Document ID: /roh_data/filtered/fineweb-2-filterrobots_roh.jsonl.gz/48828

La decisiun da bandunar Swiss Ski suenter nov onns ha Jörn Wollschläger prendì gia avant pliras emnas. Dapi la stagiun 2013/2014 è il Tudestg da 41 onns stà responsabel sco schef-trenader dals biatlets svizzers en la cuppa mundiala. Avant ha el lavurà durant duas stagiuns sco assistent da Steffen Hauswald.
Jörn Wollschläger vul en l’avegnir puspè passentar dapli temp tar sia famiglia a Thüringen en Germania. Tgi che daventa successur da Wollschläger sco trenader naziunal dals umens n’è anc betg enconuschent.
RTR Sportissimo 17:00